Apollonius Rhodius
Apollonius Rhodius Res apud Vicidata repertae: Nativitas: 295 a.C.n.; Alexandria Obitus: 215 a.C.n.; Rhodus Vide etiam paginam discretivam: Apollonius. Apollonius Rhodius (Graece Ἀπολλώνιος Ῥόδιος), natus ineunte saeculo III a.C.n., fuit poeta epicus, vir eruditus, rector Bibliothecae Alexandrinae. Praecipue notus est carmine epico, quod Argonautica inscribitur, quo in opere de gestis mythicis Iasonis, Aesonis filii, et Argonautarum pellem auream petentium narrat. Rhodius natu non erat, sed Graecus Aegyptius. Rhodi quidem aliquid temporis vivebat, ubi agnomen Rhodii accepit.